# བྱིས་པ་ལ་ COVID-19 ཡི་སྔོན་འགོག་སྨན་ཁབ་སྐོར་ཇི་ལྟར་བྱེད་ནས་བཤད་དགོས་སམ།

གསར་སྒྱུར་ཟིན་དུས་མཐའ་མ།: ༢༠༢༢ ཕྱི་ཟླ་བརྒྱད་པའི་ཚེས་ ༨།

སྔོན་འགོག་སྨན་ཁབ་ནི་ལུས་ཟུངས་ནུས་པ་ཧ་ཅང་ཞན་པོ་ཡོད་པའམ་མི་ནུས་པའི་རང་བཞིན་ལྡན་པ། དེ་བཞིན་ COVID-19 ཚབས་ཆེ་ན་བའི་ཉེན་ཚབས་སྤེལ་བའི་འཕྲོད་བསྟེན་དཀའ་ངལ་རྙོག་འཛིང་དང་སྣ་མང་ལྡན་པའི་བྱིས་པ་ལོ་གྲངས་ཟླ་བ་ 6 ནས་ལོ་ 4 དབར་ཡིན་པ་འགའ་ཤས་ཆེད་ཀྱང་འོས་སྦྱོར་ཞུ་ཡི་ཡོད། ཁྱེད་ཀྱི་ཕྲུ་གུ་ལ་ COVID-19 ཡི་སྔོན་འགོག་སྨན་ཁབ་སྐོར་ཤེས་འདོད་ཆེན་པོ་ཡོད་པ་དང་། དེའི་སྐོར་གྱི་དྲི་བ་མང་པོ་ཡོད་པ་དེ་རྒྱུན་ལྡན་ཡིན། འདིར་ཁྱེད་ཀྱི་ཕྲུ་གུ་ལ་སྔོན་འགོག་སྨན་ཁབ་མ་རྒྱག་སྔོན་དང་རྒྱག་པའི་རྗེས་སྐད་ཆ་བཤད་སྐབས་ཕན་ཐོགས་བྱུང་སྲིད་པའི་ལམ་སྟོན་འམ་རྒྱུས་སྟོན་འགའ་ཤས་ཤིག་ཡོད།

[འཕྲོད་བསྟེན་ལྷན་ཁང་དང་རྒན་གསོ་ལྟ་སྐྱོང་དྲ་ཚིགས་](https://www.health.gov.au)ཐོག་ཐོབ་པའི་སྨན་གྱི་ལམ་སྟོན་གསར་ཤོས་དག་གི་ལྷན་དུས་དང་མཐུན་པ་གནས་རྒྱུ་གལ་ཆེན་པོ་ཡིན།

ཁྱེད་ཀྱི་ཕྲུ་གུ་ལ་སྔོན་འགོག་སྨན་ཁབ་མ་རྒྱག་གོང་། ཁྱེད་ལ་ COVID-19 ཡི་སྔོན་འགོག་སྨན་ཁབ་སྐོར་གྱི་དྲི་བ་གང་ཡང་ཡོད་རུང་། ཁྱེད་ཀྱིས་སྔོན་འགོག་སྨན་ཁབ་མཁོ་སྤྲོད་པའམ་སྨན་པའི་ལྷན་སེམས་འཁུར་འམ་དྲི་བ་གང་ཡང་གྲོས་བསྡུར་བྱེད་ཆོག

ཁྱེད་ཀྱི་བྱིས་པའི་བསམ་ཚུལ་དང་ཡ་ལན་དག་ལ་ཉན་ཞིབ་བྱེད་རྒྱུ་དང་། ཁོང་ཚོ་ལ་སྔོན་འགོག་སྨན་ཁབ་རྒྱག་རྒྱུའི་ཐད་ཞེད་སྣང་གང་ཡང་ཡོད་པ་དག་ངོས་འཛིན་ཞུ་རྒྱུ་གལ་ཆེན་པོ་ཡིན།

* ཁྱེད་ཀྱིས་ད་བར་ COVID-19 ཡི་སྔོན་འགོག་སྨན་ཁབ་སྐོར་གང་ཤེས་པ་དག་ཕྲན་ལ་བརྗོད།
* ཁྱེད་ཀྱིས་དེ་སྔ་སྔོན་འགོག་སྨན་ཁབ་ཞིག་རྒྱག་མྱོང་ཡོད་དམ།

ཁྱེད་ཀྱི་བྱིས་པ་ཡིས་དེ་སྔ་སྔོན་འགོག་སྨན་ཁབ་ཞིག་རྒྱག་ཡོད་པ་དང་དེའི་མྱོང་ཚོར་སྡུག་ཅག་བྱུང་མེད་སྲིད་པ་ཡིན།

ཁྱེད་ཀྱིས་ COVID-19 ཡི་སྔོན་འགོག་སྨན་ཁབ་སྐོར་གང་ཤེས་པ་དག་དྲང་བདེན་དང་ལོ་གྲངས་རན་མཚམས་ཐོག་འགྲེལ་བརྗོད་བྱ།

བྱིས་པ་རྣམས་ཀྱིས་མི་རྒན་པའི་སར་ནས་སེམས་ཚོར་བརྡ་སྟོན་བླངས་ཀྱི་ཡོད་པ་དྲན་པར་བྱ། དེས་ན། ཞེད་སྣང་མང་པོ་མཉམ་སྤྱོད་བྱེད་རྒྱུ་ཕན་ཐོགས་མེད་པ་དང་། ཁྱེད་ཀྱི་བྱིས་པ་ལ་སྟབས་མི་བདེ་བ་ཚོར་བ་བཟོས་སྲིད་པ་ཡིན།

ཁྱེད་ཀྱི་བྱིས་པ་ལ་སྨན་པའམ་འཕྲོད་བསྟེན་ཆེད་ལས་པ་ཡིས་ཁོང་ལ་དྲི་བ་འགའ་འདྲི་ཡི་རེད་སྐོར་འགྲེལ་བརྗོད་བྱ། དེ་ཡང་། ཁྱེད་ཀྱི་ཕྲུ་གུ་ལ་ཁོང་གི་ལག་ངར་ (གལ་ཏེ་ཟླ་བ་ 6 ནས་ལོ་གྲངས་ 5 འོག་ཡིན་ན། རྐང་ཤ་སྟེང་ཁབ་རྒྱག་པ་ཡིན།) སྟེང་ཁབ་རྒྱག་པ་དང་དེར་ན་ཟུག་ཅུང་ཙམ་རྒྱག་སྲིད་པ་དང་། རྗེས་སུ་ཁབ་རྒྱག་ས་དེར་ཏོག་ཙམ་སྐྲངས་སྲིད་པ་ཡིན་སྐོར་བརྗོད་དགོས། ཁྱེད་ཀྱི་བྱིས་པ་ལ་སྔོན་འགོག་སྨན་ཁབ་རྒྱག་ས་དེར་ཏོག་ཙམ་སྐྲངས་པ་དེ་རྒྱུན་ལྡན་ཡིན་པ་དང་། དེ་ནི་སྨན་གྱི་ནུས་པ་འདོན་གྱི་ཡོད་པའི་རྟགས་མཚན་ཡིན་པའི་བློ་སྤོབས་སྦྱིན་དགོས།

གལ་ཏེ་ཁྱེད་ཀྱི་བྱིས་པ་ཡིས་སྔོན་འགོག་སྨན་ཁབ་རྒྱག་པར་སེམས་འཚབ་བྱེད་ཀྱི་ཡོད་ན། ཁྱེད་ཀྱིས་ཁོང་ཚོའི་ཚོར་བ་དག་མྱུལ་ཞིབ་བྱེད་པའི་འབད་རྩོལ་བྱ། ཡང་ན། གལ་ཏེ་དགོས་ངེས་བྱུང་ཚེ། སོ་སོའི་སྨན་པའི་སར་ནས་ལམ་སྟོན་བླངས།

## ཁྱེད་ཀྱི་བྱིས་པའི་དྲི་བ་དག་ལ་ལན་འདེབས་བྱ།

ཁྱེད་ཀྱི་བྱིས་པ་ཡིས་འདྲི་སྲིད་པའི་དྲི་བ་གང་ཡང་ཆེད་ཕྲུ་གུ་ལྟར་གྱི་ཡ་ལན་འགའ་གྲ་སྒྲིག་བྱ། འདིར་དྲི་བ་དང་ལན་འདེབས་གཙོ་ཆེ་འགའ་ཡོད་པས་དེ་དག་གིས་ཁྱེད་ལ་གླེང་མོལ་འདིར་རོགས་པ་བྱེད་སྲིད་པ་ཡིན།:

དཔེར་བརྗོད་ངོ་མ་དག་བེད་སྤྱོད་བྱ། དཔེར་ན། བྱིས་པའི་སྤོ་སྤོ་དང་རྨོ་རྨོ་ལགས་སྲུང་སྐྱོབ་བྱེད་པ་དང་། སློབ་གྲྭ་དང་རྩེད་མོའི་རུ་ཁག་ཏུ་མུ་མཐུད་འགྲོ་ཐུབ་པའི་སྐོར་བརྗོད།

ཨོ་སི་ཊོ་ལི་ཡའི་ནང་། སྨན་ཆ་ཚང་བདེ་འཇགས་ཡོད་པ་ངེས་བརྟན་བྱེད་ཆེད། སྔོན་འགོག་སྨན་ཁབ་དག་ངོ་ཚབ་ཁང་གིས་མཐིལ་ཕྱིན་ངང་ཚོད་ལྟ་བྱས་ཡོད། གལ་ཏེ་སྔོན་འགོག་སྨན་ཁབ་དག་བདེ་འཇགས་མེད་ན། དེ་དག་མི་རྣམས་ལ་མི་རྒྱག་པ་ཡིན།

གལ་ཏེ་ཁྱེད་ཀྱི་བྱིས་པ་དེ་ཁབ་ལ་ཞེད་ཀྱི་ཡོད་ན། གྲ་སྒྲིག་ནུས་ལྡན་དང་རྣམ་གཡེང་ཐབས་ལམ་དག་གོ་སྒྲིག་དགོས་རྒྱུ་གལ་ཆེན་པོ་ཡིན།

བྱིས་པ་ལོ་གྲངས་ 5 དང་དེ་ལས་བརྒལ་བའི་ཆེད། ས་ཁུལ་སྨན་རིགས་ཚོང་ཁང་ངམ་སྨན་ཁང་ལྟ་བུའི་ས་ཚིགས་ཆུང་བ་དང་ཆེས་ངོ་འདྲིས་ཡོད་སར་བསྐྱོད་ཐུབ་ན་ཕན་ཐོགས་ཆེ་བ་ཡོང་སྲིད་པ་ཡིན། སྔོན་འགོག་སྨན་ཁབ་རྒྱག་སའི་ས་ཚིགས་ཆེ་བ་མང་ཆེ་སྐད་སྒྲ་ཆེན་པོ་དང་བྲེལ་བ་ཡོད་སྲིད་པས་སེམས་སྡུག་གི་ཉེན་ཚབས་ཆེ་རུ་གཏོང་སྲིད་པ་ཡིན།

ཁབ་རྒྱག་སྐབས་ཉམས་མྱོང་ལེགས་པོ་ཞིག་བསྐྲུན་པ་དང་རྣམ་གཡེང་ཤོར་ཆེད། ཁྱེད་ཀྱི་བྱིས་པས་དགའ་མོས་བྱེད་པའི་རྩེད་ཆས་སམ་དེབ་ཞིག་མཉམ་དུ་འཁྱེར་དགོས།

གལ་ཏེ་ཁྱེད་ཀྱི་ཕྲུ་གུ་དེ་ཁབ་ལ་ཞེད་ཀྱི་ཡོད་ན། ཁྱེད་ཀྱི་མཁོ་སྤྲོད་པ་ལ་སྔོན་འཚུད་ནས་ཤེས་སུ་འཇུག་དགོས། དེས་ན། ཁོང་ཚོས་ཟུར་དུ་དུས་ཚོད་འདང་ངེས་ཤིག་འཆར་འགོད་བྱེད་དེ་རྒྱུད་རིམ་དེ་བྲེལ་འཚུབ་འམ་བཙན་སྐུལ་མེད་པ་བཟོ་བའི་ངེས་བརྟན་བྱེད་པ་ཡིན།

སྔོན་འགོག་སྨན་ཁབ་སྐོར་གྱི་ཞིབ་ཕྲའི་ཆ་འཕྲིན་ཆེད། ཁྱེད་ཀྱིས་ [www.health.gov.au](http://www.health.gov.au) ཐོག་[འཕྲོད་བསྟེན་ལྷན་ཁང་དང་རྒན་གསོ་ལྟ་སྐྱོང་དྲ་ཚིགས་](https://www.health.gov.au)སྟེང་བསྐྱོད།

ཁྱེད་ཀྱིས་ National Coronavirus དང་ COVID-19 Vaccine Helpline ལ་ **1800 020 080** ཐོག་ཁ་པར་གཏོང་ཆོག རིན་མེད་སྐད་སྒྱུར་ཞབས་ཞུ་དག་གི་ཆེད། གདམ་ག་ 8 སྣུན།

གལ་ཏེ་ཁྱེད་རང་འོན་པའམ། གོ་ཐོས་སམ་སྨྲ་བརྗོད་ཉམས་པའི་སྐྱོན་ཅན་ཡིན་ན། ཁྱེད་ཀྱིས་རྒྱལ་ནང་རི་ལེ་ཞབས་ཞུ་ལ་ **133 677** ཐོག་ཁ་པར་གཏོང་ཆོག